./data/phi0474/phi017/phi0474.phi017.perseus-lat2.xml
M. Tullius Cicero
Flacci res agatur, qua ex familia qui					primus consul factus est primus in hac civitate consul fuit, cuius virtute					regibus exterminatis libertas in re publica constituta est, quae usque ad hoc					tempus honoribus, imperiis, rerum gestarum gloria continuata permansit, cumque					ab hac perenni contestataque virtute maiorum non modo non degeneraverit L 					Flaccus sed, quam maxime florere in generis sui gloria viderat, laudem patriae					in libertatem vindicandae praetor adamarit, in hoc ego reo ne quod perniciosum					exemplum prodatur pertimescam, in quo, etiam si quid errasset, omnes boni					conivendum esse arbitrarentur?